als_Latn dik_Latn sag_Latn
Gjyshi është gjëja më e shtrenjtë për një njeri i cili është rritur në përkujdesjen e tij me arusha dhe çokollata kartoni.
Ç’janë këto legjenda urbane që thurin për gjysh Xhoxhin?
Kur një djalë i rritur me halle shikon nëpër media që çfarë nuk thuhet për gjyshin e tij kjo e plogështon, e bën të dobët, i pret krahët, një ndjesi heqje barku i pështjelloset rreth vezoreve, koka i çahet nga dhimbja dhe sytë i vishen me bulëza loti të cilat nuk rrëshqasin sepse burrërria nuk ja lejon.
Ju media, ju politikanë, vetëm kur të shkelni mbi kufomën time do arini të hidhni baltë mbi emrin e gjyshit tim.
Këto shpatulla o gjysh Xhoxhi do të të mbrojnë ty nga gojët që llapin e shpifin e nuk dinë të pushojnë.
Gjyshi im i dashur ti, keqen Eri ty, ta puç gushën, ta puç hundën, ta puç tullën, ta puç ballin.
Ju flisni e flisni po askujt nuk ja mban të dali tek e tek në sher me mua t’ia rregulloj qejfin, me ju e kam me gjithë ju o gazetarë që flisni dhe nuk shkruani emrin në fund të çdo shkrimi, me ty Sali e kam më shumë.
Këtë shfaqje nuk e shoh veçse si një prezantim për të ulur figurën e gjyshit për arsye të dobëta.
Dobësia vjen nga dieta. Dietën e mbajnë femrat. Femrat sjellin sidën. Pra mund të themi pa frikë se çështja e shëndetit tuaj po bëhet serioze .
Sala thotë se gjyshi bën komromise për të bërë biznes me politikanët. Kjo logjikë i vjen nga inati që ka, se gjyshi nuk i ka financuar fushatën. Kur ke inat të pihet uthull. Uthulla të zbardh dhëmbët. Pra mund të themi pa frikë që Sala flet për gjyshin se do të tregojë sa të bardha i ka dhëmbët.
Ka edhe të tjerë që e shajnë gjyshin se mendojnë se gjyshi po bën gabime në mënyrën se si po bën biznes. Këto mendime të acarojnë nervat. Acarimi nervave të ngre tensionin. Tensionin e ul limoni. Limoni është i thartë. Pra mund të themi pa frikë që ata që shajnë gjyshin janë thartësira.
Konkursi i radhës që do hapet në bashki do jetë me temën “Duaje Gjyshin” dhe do të mbahet në nder, respekt dhe në mbrojtje të gjyshit, për të mos lënë gjyshin më të mirë në botë mëshirë të teorive konspirative dhe legjendave urbane.
*E-mail i mbërritur në redaksi nga adresa false e z. Erion Veliaj
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn